**Општина Врапчиште**

**Опис на работни задачи за ангажирање на финансиски раководител за потребите на проектот:**

Прекугранична заштита од пожари/Cross Border FIRESHIELD - кофинансиран од ИПА Програмата за Прекугранична соработка помеѓу Република Северна Македонија и Република Албанија

Општина Врапчиште ги поканува сите квалификувани лица кои се заинтересирани да бидат вклучени во активностите на гореспоменатиот проект да достават потребни документи согласно со постапката за избор на финансиски менаџер.

**Носител на проектот:** Општина Врапчиште

**Партнери на проектот :**

Општина Черик, Албанија

Општина Боговиње (МК)

Каритас Албанија (Ал)

**Главна цел на проектот:**

Придонес кон заштитата на животната средина во прекуграничната област преку надградба на јавната инфраструктура за управување со ризици.

**Кофинансиран од:**

ИПА Програмата за Прекугранична соработка помеѓу Република Северна Македонија и Република Албанија EuropeAid/170339/DD/ACT/MK

Министерство за локална самоуправа на Северна Македонија

**Времетрање на проектот:** од 01.02.2022 до 31.05.2024

**Официјален јазик на проектот:** Англиски

**За потребите на горенаведениот проект, финансискиот раководител ќе треба да спроведе:**

* Финансиска имплементација на проектните активности на Општина Врапчиште согласно одобрената апликацијата и динамиката на реализација предвидена во Договорот за грант
* Реализација на финансиските средства во проектот одобрени за активностите на Општина Врапчиште
* Подготовка на месечни и финални извештаи за реализација на проектот (финансиски)
* Водење на точна, редовна и ажурирана финансиска и административна евиденција за реализацијата на активностите од проектот
* Поддршка во изработка на неопходната документација за јавни набавки согласно PRAG
* Развивање на ToR за потребите на проектот/ангажирање на надворешни компании како суб-контрактори
* Финансиска координација со проектните партнери на проектот
* Трансфер на финансиски средства на проектните партнери согласно потпишана Спогодба за партнерство и динамика на реализација
* Координација и комуникација со суб-контракторите
* Комуникација со надлежен финансиски контролор
* Комуникација со номиниран проектен офицер од Заеднички Технички Секретаријат на Прекуграничната Програма
* Подготовување на потребните документи за ревизија
* Следење на финасиските активности на партнерите и посета на терен за усогласување и координација
* Контрола на трошоците на партнерите и процедурите за набавки
* Учествува во спроведувањето на постапките за јавни набавки
* Ги следи финансиските и административните прописи во согласност со постојните процедури на донаторот и националните закони

**Општи квалификации:**

* Високо образование, најмалку VI степен или 180 EKT;
* Одлично владеење на Microsoft Office пакетот;
* Познавање на англиски јазик;
* Познавање на канцелариско и административно работење;
* Солидни комуникациски вештини, отвореност и подготвеност за тимска работа;
* Познавање на локалните јазици.

**Специфични квалификации:**

* Најмалку 3 (три) години искуство во финансиско и административно работење со проекти;
* Искуство во финансиско раководење на најмалку 1 (еден) ЕУ/ИПА финансиран проект

**Временска рамка за реализација на ангажманот:**

Временска рамка на спроведување на активностите е до 01.02.2022-31.07.2024.

Работното време е 5 дена неделно по 8 часа (понеделник-петок 08:00-16:00).

**Паричен надоместок:** 700 ЕУР бруто плата во денарска противредност, согласно курсот на INFOEURO за изминатиот месец

**Локација:**

Активностите ќе се спроведуваат во прекуграничната област која е опфатена со ЕУ ИПА Програмата за соработка помеѓу Република Северна Македонија и Република Албанија.

**Заинтересираните кандидати треба да достават:**

ПРИЈАВА- во слободен формат на македонски или англиски јазик

Кратка биографија во европски формат на македонски или англиски јазик

Доказ за завршено високо образование (скениран документ)

Сертификати за познавање на англиски јазик, компјутерски вештини, обуки и тренинзи (скенирани документи)

Листа на проекти и улога на апликантот (со референци/контакти од реализираните проекти)

\*Општина Врапчиште го задржува правото по потреба да побара оригинали на документи на увид

Кандидатите ќе бидат евалуирани од страна на Комисија за евалуација при Општина Врапчиште, врз основа на претходно воспоставени критериуми во Табела за евалуација. Само кандидатите кои ќе влезат во потесен круг ќе бидат повикани на интервју. Непотполни пријави нема да бидат разгледувани.

Апликациите треба да бидат доставени по електронски пат на eлектронска пошта: bari\_ebibi@hotmail.com

**Краен рок за пријавување:** 14.01.2022, 16:00 часот

Врапчиште,

10.01.2022

Градоначалник на Општина Врапчиште

Исен Шабани